Itsak Algazi nasió en la sivdad de Izmir el 24 de Avril de 1889, en una famiya sefardi. El su padre, Salomon Algazi i su papú ean unos de los mas konosidos hazanim en las esnogas de la sivdad i del Imperio Otomano. Ambezó musika klasika otomana kon los maestros djudios Shem Tov Shikar i Hayyim Alazraki i dempues de su semiha, fue moré i direktor de la yeshiva Hillel en la máale de Karataş, en Izmir. Enel anyo 1918 se espozó kon la sinyora Regina.